  Виталий Пронин Ижысь огаз ульчаысь 4 этажъем коркалэн шиферез куашказ. Выль ар праздникъёс вакытэ  Ижын  2 шугъяськытӥсь учыр луиз. 1-тӥ толшоре шоркарысь Устинов ёросын улӥсьёс тылтэк кылизы. Кот куазьлы луыса электроезъёсын авария кылдӥз. Озьы 15 коркан улӥсьёс, 2 сюрс 800 адями,  кӧня ке часлы тёпак пеймытэ зымизы. Тыл ӝуатэмын вал ӝыт 8 час бере.Кыкетӥез учыр луиз 7-тӥ толшоре уйин. Ижысь огаз ульчаысь 4 этажъем коркалэн шиферез куашказ. Кот лымылы чидатэк, липетлэн 80 квадрат метръем люкетэз ӧз чида. Нокин вӧсь ӧз луы, но 33 адями  шуге-леке шедиз, квартираязы шуныт сётон дугдытэмен. Малы ке шуоно лымы ишкалтӥз шуныт сётон гумыосты, озьы кӧня ке квартира  ӝог сӥяз. Ӵуказеяз ини коммунальщикъёс липетэз лымылэсь сузязы но тӥяськем инты тупатэмын вал, квартираосы шуныт сётэмын.УД Теги: Ижкар  